LONDON, ENGLAND BAADA ya Arsenal kukubali kichapo cha mabao 2-0 dhidi ya West Ham mwishoni mwa wiki iliyopita, kocha wa klabu hiyo, Arsene Wenger, amesema kuwa kufungwa kwa mchezo huo ni sawa na ajali. Wenger amesema kuwa timu yake ilipata ajali kufungwa na West Ham, hivyo inajipanga ili kuweza kufanya vizuri michezo ijayo. ”Tupo katika maumivu kutokana na kidonda tulichopata dhidi ya West Ham,ninaamini kila kitu kitakuwa sawa kwa michezo ijayo,” alisema Wenger. Arsenal licha ya kumiliki mpira kwa asilimia 62 na kupiga mikwaju 22 katika lango la mpinzani,lakini ilishindwa kufanya vizuri katika uwanja wa nyumbani wa Emirates na kuambulia kichapo hicho cha mabao 2-0. “Nilijua huenda ikawa mechi ngumu,lakini iwapo unajua huwezi kushinda mechi basi hakikisha kuwa huipotezi huku ukiweka ulinzi wa hali ya juu.”